CELEX: 52016PC0614
Language: da
Date: 2016-09-22
Title: Forslag til RÅDETS AFGØRELSE om fastlæggelse af den holdning, der skal indtages på Den Europæiske Unions vegne i Det Almindelige Råd under Verdenshandelsorganisationen (WTO) vedrørende USA's anmodning om en WTO-undtagelse med henblik på at give USA mulighed for at indrømme præferencebehandling for støtteberettigede varer med oprindelse i Nepal

EUROPA-KOMMISSIONEN
            Bruxelles, den 22.9.2016
            COM(2016) 614 final
            2016/0294(NLE)
            Forslag til
            RÅDETS AFGØRELSE
            om fastlæggelse af den holdning, der skal indtages på Den Europæiske Unions vegne i Det Almindelige Råd under Verdenshandelsorganisationen (WTO) vedrørende USA's anmodning om en WTO-undtagelse med henblik på at give USA mulighed for at indrømme præferencebehandling for støtteberettigede varer med oprindelse i Nepal
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               •Forslagets begrundelse og formål
            
            
               Formålet med dette forslag er at fastlægge den holdning, som Den Europæiske Union skal indtage i Det Almindelige Råd under Verdenshandelsorganisationen (WTO) vedrørende USA's anmodning om en WTO-undtagelse, således at Den Europæiske Union kan støtte en sådan anmodning om undtagelse. 
            
            
               Efterkommes USA's anmodning om en WTO-undtagelse, vil USA få mulighed for at indrømme præferencebehandling for støtteberettigede varer med oprindelse i Nepal, som importeres til USA's toldområde, frem til den 31. december 2025. 
            
            
               •Overensstemmelse med gældende bestemmelser inden for dette politikområde
            
            
               Ikke relevant. 
            
            
               •Overensstemmelse med andre EU-politikker
            
            
               Ikke relevant.
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               •Retsgrundlag
            
            
               Ved artikel 218, stk. 9, i traktaten om Den Europæiske Unions funktionsmåde (TEUF) er det fastsat, at når der skal træffes en afgørelse med retsvirkning af et organ, der er nedsat ved en international aftale, skal Rådet på forslag af Kommissionen eller Unionens højtstående repræsentant for udenrigsanliggender og sikkerhedspolitik vedtage en afgørelse om, hvilken holdning der skal indtages på Den Europæiske Unions vegne. Indrømmelse af en undtagelse, der vil give USA mulighed for at indrømme præferencebehandling for støtteberettigede varer med oprindelse i Nepal, falder ind under denne bestemmelse, idet afgørelsen træffes af et organ, der er nedsat ved en international aftale (WTO's Almindelige Råd eller Ministerkonference), som påvirker Den Europæiske Unions rettigheder og forpligtelser.
            
            
               •Nærhedsprincippet (for områder, der ikke er omfattet af enekompetence) 
            
            
               Ikke relevant.
            
            
               •Proportionalitetsprincippet
            
            
               Ikke relevant.
            
            
               •Valg af retsakt
            
            
               Ikke relevant.
            
            
               3.RESULTATER AF EFTERFØLGENDE EVALUERINGER, HØRINGER AF INTERESSENTER OG KONSEKVENSANALYSER 
            
         
         
            
               Ikke relevant.
            
            
               4.VIRKNINGER FOR BUDGETTET
            
            
               Ikke relevant.
            
            
               5.ANDRE FORHOLD
            
            
               Kommissionen bemyndiges til at indtage en holdning på Den Europæiske Unions vegne med henblik på at støtte USA's anmodning om en WTO-undtagelse i det omfang, det er nødvendigt for at give USA mulighed for at indrømme præferencebehandling for støtteberettigede varer med oprindelse i Nepal frem til den 31. december 2025. 
            
            
               USA har anmodet om en undtagelse fra sine forpligtelser i medfør af artikel I, stk. 1, og artikel XIII, stk. 1 og 2, i GATT 1994 i det omfang, det er nødvendigt for at kunne indrømme præferencetoldbehandling og en fordelagtig forvaltning af kvantitative restriktioner for visse varer med oprindelse i Nepal, som opfylder bestemte kriterier for støtteberettigelse. 
            
            
               Ifølge USA indrømmes disse præferencer med henblik på at bistå Nepal i sin genrejsning efter det ødelæggende jordskælv og dets efterskælv i april 2015. USA har forklaret, at denne foranstaltning bygger på et eksisterende rammeprogram, som har til formål at bistå Nepals økonomiske udvikling, og at den vil supplere indsatsen for at fremme vækst og udvikling i Nepal. 
            
            
               USA's nye anmodning om undtagelse giver ikke anledning til økonomiske betænkeligheder for Den Europæiske Union, idet præferencebehandlingen ikke forventes at have nogen negativ indvirkning på EU's handel med det præferenceberettigede land. 
            
            
               Set i lyset af disse overvejelser bør Den Europæiske Union tilslutte sig den fremvoksende konsensus om at støtte anmodningen om undtagelse i WTO's Almindelige Råd. 
            
            
               2016/0294 (NLE)
            
            
               Forslag til
            
            
               RÅDETS AFGØRELSE
            
            
               om fastlæggelse af den holdning, der skal indtages på Den Europæiske Unions vegne i Det Almindelige Råd under Verdenshandelsorganisationen (WTO) vedrørende USA's anmodning om en WTO-undtagelse med henblik på at give USA mulighed for at indrømme præferencebehandling for støtteberettigede varer med oprindelse i Nepal
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 9,
            
            
               under henvisning til forslag fra Europa-Kommissionen, og 
            
            
               ud fra følgende betragtninger:
            
            
               (1)Ved artikel IX, stk. 3 og 4, i Marrakeshoverenskomsten om oprettelse af Verdenshandelsorganisationen ("WTO-overenskomsten") er der fastsat procedurer for at indrømme en undtagelse fra en forpligtelse, som er pålagt en medlemsstat i medfør af WTO-overenskomsten eller en af de multilaterale handelsaftaler. 
            
            
               (2)USA har i henhold til artikel IX, stk. 3, i WTO-aftalen indgivet en anmodning om frem til den 31. december 2025 at blive undtaget fra sine forpligtelser i medfør af artikel I, stk. 1, samt artikel XIII, stk. 1 og 2, i den almindelige overenskomst om told og udenrigshandel 1994 i det omfang, det er nødvendigt for at give USA mulighed for at indrømme præferencebehandling for støtteberettigede varer med oprindelse i Nepal, som importeres til USA's toldområde.
            
            
               (3)Efterkommes USA's anmodning om en WTO-undtagelse, vil dette ikke få negative følger for hverken Den Europæiske Unions økonomi eller for handelsforbindelserne med det land, der er præferenceberettiget i henhold til denne undtagelse. 
            
         
         
            
               (4)Det bør derfor fastlægges, hvilken holdning der skal indtages på Den Europæiske Unions vegne i WTO's Almindelige Råd til støtte for USA's anmodning om undtagelse —
            
            
               VEDTAGET DENNE AFGØRELSE: 
            
            
               Artikel 1
            
            
               Den holdning, der skal indtages på Den Europæiske Unions vegne i Det Almindelige Råd under Verdenshandelsorganisationen, er at støtte USA's anmodning om en undtagelse fra forpligtelserne i henhold til artikel I, stk. 1, og artikel XIII, stk. 1 og 2, i den almindelige overenskomst om told og udenrigshandel 1994 frem til den 31. december 2025 i overensstemmelse med betingelserne i USA's anmodning om en undtagelse.
            
            
               Holdningen tilkendegives af Kommissionen. 
            
            
               Artikel 2
            
            
               Denne afgørelse træder i kraft på dagen for vedtagelsen. 
            
            
               Udfærdiget i Bruxelles, den .
            
            
               
                     På Rådets vegne
               
               
                     Formand